stanford-oval/wikipedia huggingface dataset:
משחק חינוכי ממוחשב
היסטוריה של שילוב משחקי מחשב בחינוך

שילוב משחקי מחשב בלמידה הוא לא דבר חדש, אלא ההתחלה של שילוב משחקי מחשב בבתי הספר הייתה מאז תחילת שנות ה-1980. להלן כמה דוגמאות של משחקים ששולבו בבתי הספר בשנים אלה:
Logo - למרות שהיא נחשבת לשפת תכנות, היא שולבה בחינוך כדרך ללמד תכנות ומושגים מתמטיים. תלמידים השתמשו בה למטרה להזיז את הצב באמצעות שימוש בפקודות לפי הוראות המשחק, ולצור צורות גאומטריות.
Lemonade Stand - שנוצרה בשנת 1973, נועדה לאחת המשחקים החינוכיים המפורסמים ששולבו בבתי הספר. משחק זה היה בעצם מלמד את השחקנים שיעורים מורכבים על עסקים וכלכלה והיה אחד הראשונים שהשתמשו בפלטפורמת משחקים כדי לעשות זאת.
Number Munchers - נחשב למשחק חינוכי מפורסם שבו התלמידים נדרשים "לבלוע" את כל המספרים המתאימים לקטגוריה ספציפית.
Treasure Mountain - הוא משחק חינוכי מיועד לתלמידי בתי ספר יסודיים. תלמידים צריכים לטפס על הר, לענות חידות, למצוא רמזים, ולאסוף אוצרות לאורך הדרך. המשחק מלמד אותם מתמטיקה אלמנטרית, מיומנויות חשיבה והגיון...וכו'.
תרומתם של משחקים חינוכיים ממוחשבים ללמידה

מחקרים רבים הצביעו על השפעה חיובית של שילוב משחקי מחשב בלמידה על יכולות למידה אצל תלמידים.
משחקי מחשב משמשים ככלי ואסטרטגיה ללמידה פעילה בבתי הספר. ככל שהולך ומתרחב השימוש במחשבים בבתי ספר ושילוב משחקי מחשב בלמידה מתחילים חוקרים ומומחים בחינוך לבטא את דעתם לגבי ההיבטים הפדגוגיים של סוגיה זו.
משחקים תורמים להנאה וכיף בלמידה ומאפשרים לתלמידים לנסות ולטעות. בנוסף, משחקים מעודדים חקירה, שיתוף פעולה, והחלפת רעיונות בעת הסרת לחצים בלתי רצויים שמשפיעים על יכולות התלמידים, בניגוד לכלים לימודיים אחרים כמו מבחני בית ספר באמצע סמסטר ומבחנים סופיים.
מנגד, מחקרים רבים מצביעים על החשיבות של התאמת סוג המשחק לתלמיד וגורסים כי ישנם משחקים חינוכיים רבים אשר אינם מלמדים כלל.
תרומתם של משחקים חינוכיים ממוחשבים ללמידה > השפעת שילוב משחקי מחשב על יכולות למידה

במחקר שנערך בארצות הברית שולבו משחקי מחשב פופולריים ל-900 כיתות לימוד בבתי ספר יסודיים. מהמחקר עלה שיכולות למידה אצל תלמידים ששיחקו במשחקי מחשב לימודיים באופן קבוע היו יותר טובות מאשר תלמידים שלא שיחקו במשחקי מחשב, ובמיוחד בחשבון, מדעים ושפה. החוקרים הגיעו למסקנה שבעזרת משחקי מחשב היה ניתן להגיע לגירוי החלק היצירתי והאינטלקטואלי.
מחקר אחר שנערך בהונג קונג, נבדקו יכולות התלמידים לפתרון בעיות מורכבות באמצעות משחקי מחשב חינוכיים שכללו מטלות מורכבות. ממצאי המחקר הצביעו על תרומה מאוד חיובית למשחקי המחשב החינוכיים לעבודת צוות ולפתרון בעיות בעבודת צוות. כמו כן, מתגלה ששיפור היכולות הקוגניטיביות של פתרון בעיות ומטלות מורכבות אצל תלמידים היה גם באופן יחידני ולא רק בעבודת צוות.
מחקרים הבדקו חוסר הצלחה של משחקים חינוכיים לשיפור יכולות או הבנה מצאו כי הגורמים המרכזיים לכך הם לרוב: אי התאמת המשחק לתלמיד, חוסר התמקדות במטרה הלימודית, משחק פאסיבי או ברמת קושי שאינה משתנה.
תרומתם של משחקים חינוכיים ממוחשבים ללמידה > השפעת שילוב משחקי מחשב על מוטיבציה

הרבה מחקרים מצביעים על תרומתם של משחקי מחשב חינוכיים להעשרת חוויית הלמידה אצל תלמידים. יצירת אלמנטים של התחרות והעלאת המוטיבציה ללמידה אצל תלמידים באמצעות משחקי מחשב חינוכיים הופכת את תהליך ההקניה של חומר משעמם לחוויה מלהיבה ומרתקת. משחקי מחשב חינוכיים לא רק מסייעים ביצירת עניין והעלאת המוטיבציה של התלמידים בלמידה, אלא הם גם תורמים להעמקת ההבנה של התלמידים בהיבטים שונים ובנושאים מורכבים הנלמדים בבית ספר. למרות הסתייגותם של מורים ואנשי חינוך לגבי משחקי מחשב, אשר טוענים שמחקי מחשב חינוכיים לא שייכים לגבולות בית הספר, נשמעים לאחרונה יותר ויותר טיעונים של מומחים כי משחקי מחשב חינוכיים תורמים רבות להעמקת התהליכים הקוגניטיביים בלמידה אצל הלומדים. בנוסף, דו"ח מחקר שפורסם לאחרונה מחזק את עמדתם של התומכים בשילוב משחקי מחשב חינוכיים ללמידה פעילה בבתי הספר. מחקר אחר מחזק את הממצאים האלה, ומראה את תרומת משחקי מחשב חינוכיים להעלאת המוטיבציה של התלמידים ללמידה עקב התנסותם של התלמידים במשחקי מחשב חינוכיים. עם זאת, מחקרים אחרים מצאו כי למשחקים חינוכיים רבים אין דרגות קושי משתנות. משחק חינוכי טוב צריך ללמוד את השחקן ואת יכולותיו, ולהעלות את הרמה בהתאם בדרך שתאתגר אותו ותעלה את המוטיבציה להמשיך לשחק. בצורה זו יוכל להיווצר מכלול של למידה יעילה בשילוב הנאה.
משחקי מחשב חינוכיים שולבו גם בלימודים גבוהים. באוניברסיטת ליסיסטר (Leicester) הבריטית נעשה שימוש במשחקים חינוכים ממוחשבים בלימודים. האוניברסיטה פיתחה סביבת לימוד ממוחשבת לסטודנטים המבוססת על משחקים לימודיים מתוקשבים הידועים כמשחקי ממוחשבים להמחשת מציאות אלטרנטיבית. מבין המשתתפים בפיתוח הסביבה הממוחשבת המבוססת על משחקי מחשב חינוכיים היו מומחי תוכן ומומחי מחשב. משחקים אלה תרמו ללמידת חקר אצל סטודנטים תוך עידוד הסקרנות שלהם, ובפרט משחקים בתחום ההיסטוריה שהיו מבין הראשונים שפותחו עבור סטודנטים באוניברסיטה. סביבת משחקי מחשב חינוכיים נועדה לעודד מיומנויות חקר של הסטודנטים בתחומי המחקר ההיסטורי. במשחקים אלה הסטודנטים מתבקשים לפעול כבלשים היסטוריים ולפתור תעלומות שונות ולגלות כישורי מחקר ולנתח מקורות מידע. סטודנטים שהשתתפו במחקר היו בשנת הלימודים הראשונה שלהם, בקורס מיומנויות מחקר בהיסטוריה. ממצאי המחקר הצביעו על מוטיבציה רבה אצל הסטודנטים, וגילו שהמשחקים תרמו להצלחה רבה יותר בהקניית מיומנויות המחקר במהלך הקורס מאשר בלמידה רגילה בקורסים אחרים.
משחקים בולטים בז'אנר

סדרת משחקי "Oregon Trail" (אנ') ‏- סדרת משחקי מחשב חינוכיים אשר נועדו במקור ללמד את תלמידי כיתות ח' בארצות הברית על השפעתו המכרעת על התיישבות האדם הלבן במערב אמריקה במאה ה-19 בזכות שביל אורגון.
סדרת משחקי "כרמן סנדייגו" (אנ') ‏- סדרת משחקים חינוכיים אמריקאיים. כל משחק בסדרה מתמקד בנושא מסוים, והשחקן הופך לבלש שחייב להשתמש בידע שברשותו על מנת לאתר את כרמן סנדייגו החמקמקה. במשחק המקורי בסדרה, שיצא לשווקים ב-1985, המטרה הייתה לאתר את כרמן סניידגו אשר כל פעם נמלטה למיקום אחר ברחבי העולם. בתחילת המשחק השחקן ביקר בעיר ובמדינה שבה התרחש הפשע, ולאחר מכן קיבל רמזים רבים שסייעו לו להבין לאיזה מיקום בעולם כרמן נסעה משם, ובאופן זה השחקן מצליח ללמוד על הדרך רבות על הגאוגרפיה והתרבויות של מדינות רבות ברחבי העולם.
"נינטנדו לאבו" - פלטפורמת משחקי קונספט שפותחה על ידי חברת נינטנדו המשתמשת בערכות שונות הכוללות מגזרי קרטון ומספר חפצים פשוטים נוספים שיש להרכיב בשילוב עם הבקרים של נינטדו סוויץ' ועם הבקר Joy-Con כדי ליצור את הבקרים הנחוצים ליצירת אינטראקציה עם תוכנת המשחק. אחת מהמטרות של נינטדו לאבו היא לעודד את השחקנים הצעירים ללמוד עקרונות שונים בתחום ההנדסה והפיזיקה.
משחקים בולטים בז'אנר > בישראל

להלן כמה דוגמאות של משחקי מחשב חינוכיים מתוצרת מט"ח (המרכז לטכנולוגיה חינוכית):
בונוס - הוא משחק חשיבה. משחק בונוס הוא גרסה ממוחשבת של משחק הלוח שבץ-נא. לוח המשחק מורכב מריבוע של עשר שורות על עשרה טורים המורכבים ממשבצות. מחוץ לריבוע ישנן משבצות בונוס עם סמלים שונים של פירות וכן יהלום וכוכב. המשחק מיועד לשני שחקנים. כל שחקן מקבל אוסף של עשר אותיות ועליו לנסות להרכיב את המילה שתזכה אותו במספר הרב ביותר של נקודות.
ימית שמה סוף ללכלוך בחוף - עוד משחק מתחום המדעים, שמלמד ערכים שונים כמו: שימור על ניקיון, האדם והשפעתו על הסביבה, סביבות חיים ואיכות הסביבה. על השחקנים לעזור לימית לשמור על ניקיון החוף ולאסוף את כל החפצים שמלכלכים את החוף.
הטבח המוצנח (עד 100) - משחק זה עוסק בישר המספרים. במשחק נתון מספר דו-ספרתי הרשום על מצנח. בשלב הראשון התלמידים ממקמים את המספר בעשרת המתאימה, ובשלב השני הם מוצאים את המספר עצמו. במשחק 3 רמות, ברמה הקלה כל המספרים נתונים ובהמשך חלק מוסתרים.
לעצב כדור הארץ - משחק המלמד על מדעי הסביבה. התלמידים מטיילים על כוכב לכת וצריכים להתאים את המרכיבים הגאולוגיים והפיזיולוגיים של אותו כוכב לשינויים במזג האוויר. מטרת המשחק היא להשתמש בידע מתחום המדעים כדי לבנות כוכב לכת בר קיימא.
ראו גם

ערכים על משחקים חינוכיים ממוחשבים
משחקים באינטרנט
משחקי מחשב
משחק לוגו
למידה משולבת מחשב
לקריאה נוספת

Kebritchi, M., & Hirumi, A. “. (2008). Examining the pedagogical foundations of modern educational computer games. Computers & Education, 51(4), 1729-1743.
Miller, C. (2013). The gamification of education. Developments in Business Simulation and Experiential Learning, 40.
Laughlin, D., & Marchuk, N. (2005). A guide to computer games in education for NASA. NASA’S OFFICE OF THE CHIEF EDUCATION OFFICER, Technology and Products Office, Program Executive
Barzilai, S., & Blau, I. (2014). Scaffolding game-based learning: Impact on learning achievements, perceived learning, and game experiences. Computers & Education, 70(0), 65-79
del Blanco, Á., Marchiori, E. J., Torrente, J., Martínez-Ortiz, I., & Fernández-Manjón, B. (2013). Using e-learning standards in educational video games. Computer Standards & Interfaces, 36(1), 178-187.
Cohen, A.M. (2011) The Gamification of Education, Futurist, 45(5), 16-17
Kebritchi, M., & Hirumi, A. (2008). Examining the pedagogical foundations of modern educational computer games. Computers & Education, 51(4), 1729-1743.
Moseley, A., Whitton, N., Culver, J., & Piatt, K. (2009). Motivation in alternate reality gaming environments and implications for education. In Proceedings of the 3rd European conference on game-based learning. Graz.
Shih, J. L., Shih, B. J., Shih, C. C., Su, H. Y., & Chuang, C. W. (2010). The influence of collaboration styles to children’s cognitive performance in digital problem-solving game “William Adventure”: A comparative case study.Computers & Education, 55(3), 982-993.
יהושע, ת. ופריש, י. (2014). משחק הוא חומר לימודי בתחפושת – שילוב משחק בלמידה. שאנן – המכללה האקדמית הדתית לחינוך, קריית שמואל חיפה.
.Mako .גבירץ, נ. (2012). מחקר: משחקי מחשב משפרים יכולות למידה
history of video games
Mayer, R. E. (2016). What should be the role of computer games in education? Policy Insights from Behavioral and Brain Sciences, 3(1), 20–26.
הערות שוליים

↑  history of video games
↑  Kebritchi, M., & Hirumi, A. (2008). Examining the pedagogical foundations of modern educational computer games. Computers & Education, 51(4), 1729-1743.
↑  Cohen, A.M. (2011) The Gamification of Education, Futurist, 45(5), 16-17
1 2 3 4  Mayer, R. E. (2016). What should be the role of computer games in education? Policy Insights from Behavioral and Brain Sciences, 3(1), 20–26.
↑  גבירץ, נ. (2012). מחקר: משחקי מחשב משפרים יכולות למידה.Mako.
1 2  Shih, J. L., Shih, B. J., Shih, C. C., Su, H. Y., & Chuang, C. W. (2010). The influence of collaboration styles to children’s cognitive performance in digital problem-solving game “William Adventure”: A comparative case study.Computers & Education, 55(3), 982-993.
↑  יהושע, ת. ופריש, י. (2014). משחק הוא חומר לימודי בתחפושת – שילוב משחק בלמידה. שאנן – המכללה האקדמית הדתית לחינוך, קריית שמואל חיפה.
↑  Moseley, A., Whitton, N., Culver, J., & Piatt, K. (2009). Motivation in alternate reality gaming environments and implications for education. In Proceedings of the 3rd European conference on game-based learning. Graz.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
תלמידים משחקים במשחקי מחשב חינוכיים בכיתות לימוד
משחק לוגו
המשחק החינוכי הממוחשב "נינטנדו לאבו"
הסכסוך האלים באקוודור (2024)

ב-9 בינואר 2024, פרץ סכסוך מזוין באקוודור הכולל את ממשלת המדינה ומספר קבוצות פשע מאורגן, בעיקר לוס צ'ונרוס.
דווח על תקיפות חמושים ברחבי גואיאקיל, שהתרחשו בבתי כלא, בשווקים, בכבישים ובאוניברסיטאות. ההתקפות בקנה מידה גדול היו שילוב של תגובות לבריחתו של מנהיג לוס צ'ונרוס בגואיאקיל, והנשיא דניאל נובואה הכריז על מצב חירום ולאחר מכן על מצב מלחמה פנימי.
אירועי 2024

ב-7 בינואר 2024, מנהיג לוס צ'ונרוס, חוסה אדולפו מסיאס וילמאר, ברח מהכלא בעיר גואיאקיל ביום העברתו המתוכננת לכלא עם אבטחה מקסימלית. האירועים דווחו למחרת על ידי הרשויות, עם כתבי אישום נגד שני סוהרים.
בעקבות הבריחה הכריז הנשיא דניאל נובואה על מצב חירום שיימשך 60 יום, והעניק לרשויות את הסמכות להשעות את זכויותיהם של אנשים ולאפשר לצבא להתגייס בתוך בתי הכלא. מהומות התפתחו בבתי כלא ברחבי אקוודור כולל שורה של פיגועים, בהם פיצוץ ליד ביתו של נשיא בית המשפט העליון. בליל ה-8 בינואר נחטפו ארבעה שוטרים בקיטו ובקווידו. לפי הוושינגטון פוסט, אנליסטים אמרו כי ייתכן שהפיגועים הופעלו לפחות בחלקם על ידי חקירה שנערכה לאחרונה על קשרים בין סוחרי סמים, כנופיות פשע ומפעילים פוליטיים. המבצע, המכונה "Metastasis", מבוסס על האג'נדה הפוליטית של נובואה. יותר מעשרים בכירי ביטחון ושופטים באקוודור נעצרו בדצמבר 2023 בגין פעילות פלילית לכאורה לטובת סוחר סמים.
הערות שוליים

↑  "Ecuador in complete chaos as gunmen take over TV station and terrorize college campus". MARCA (באנגלית). 9 בינואר 2024. ארכיון מ-10 בינואר 2024. נבדק ב-9 בינואר 2024. {{cite web}}:  (עזרה)
1 2 3  John, Tara (2024-01-09). "Ecuador declares 'internal armed conflict' as gunmen take over live TV broadcast". CNN (באנגלית). ארכיון מ-9 בינואר 2024. נבדק ב-2024-01-09. {{cite web}}:  (עזרה)
1 2 3  "A notorious Ecuadorian gang leader vanishes from prison and authorities investigate if he escaped". AP. 8 בינואר 2024. ארכיון מ-8 בינואר 2024. נבדק ב-9 בינואר 2024. {{cite web}}:  (עזרה)
1 2 3 4 5  Cahueñas Muñoz, H., & Idrovo Romo, J. F. (2024). Is Ecuador facing a non-international armed conflict against organized crime groups? Reality, inconsistencies and jurisprudential developments. International Review of the Red Cross, 106(926), 610–638
1 2  Rivera, R., Ormaza, A., & Contero, A. (2023). Caracterización del crimen organizado en Ecuador. Observatorio Ecuatoriano de Crimen Organizado, Pan American Development Foundation (PADF)
1 2 3 4 5  Ryan C. Berg and Rubi Bledsoe, "In the Eye of the Storm: Ecuador’s Compounding Crises, Center for Strategic & International Studies, April 24, 2024
↑  Ecuador Murder/Homicide Rate 1990-2025
↑  Richard Holwill,'"`UNIQ--nowiki-00000016-QINU`"'Ecuador Conflict: Why Bukele-Like Hard-Line Security Policies Won't Work for Noboa, Foreign Policy, ‏13 במרץ 2024
↑  Gonzalo Solano,'"`UNIQ--nowiki-0000001C-QINU`"'Protesters move into Ecuador's capital; president moves out | AP News, AP News, ‏8 באוקטובר 2019
↑  Alexandra Valencia, Ignacio Munoz,'"`UNIQ--nowiki-0000001E-QINU`"'Ecuador's president strikes 'peace' deal, agrees to change fuel subsidy cuts, Reuters, ‏14 באוקטובר 2019
↑  Homicide rate in Ecuador from 2014 to 2023, Statista
↑  "Gunmen in Ecuador fire shots on live TV as country hit by series of violent attacks". CBS News. 9 בינואר 2024. ארכיון מ-10 בינואר 2024. נבדק ב-9 בינואר 2024. {{cite web}}:  (עזרה)
↑  "Ecuador declares state of emergency after narco boss escapes prison". France 24 (באנגלית). 8 בינואר 2024. ארכיון מ-10 בינואר 2024. נבדק ב-9 בינואר 2024. {{cite web}}:  (עזרה)
↑  Toque de queda, cuatro policías secuestrados y jefe criminal prófugo: La crítica situación que vive Ecuador
↑  Schmidt, Samantha (2024-01-10). "Ecuador TV station stormed by gunmen, president declares state of conflict". Washington Post (באנגלית אמריקאית). ISSN 0190-8286. נבדק ב-2024-01-10.
אליפות ארצות הברית הפתוחה 1987

| --- | --- |

האצטדיון על שם לואי ארמסטרונג
 ענף:  טניס 
 תקופת התחרות:  1 בספטמבר 1987 – 14 בספטמבר 1987 (14 ימים) 
 מספר תחרות:  107 
 עיר מארחת:  ניו יורק
 אצטדיון:  מרכז הטניס הלאומי
 זוכה:  גברים:איוואן לנדל (צ'כוסלובקיה) נשים:מרטינה נברטילובה (ארצות הברית) זוגות גברים:סטפן אדברג/אנדרס יאריד (שוודיה זוגות נשים:מרטינה נברטילובה/פם שרייבר (ארצות הברית) זוגות מעורבים:מרטינה נברטילובה (ארצות הברית)/אמיליו סאנצ'ס (ספרד)
 
 → אליפות ארצות הברית הפתוחה 1986 אליפות ארצות הברית הפתוחה 1988 ← 
 
אליפות ארצות הברית הפתוחה 1987 הייתה תחרות טניס שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. התחרויות התחילו ב-1 בספטמבר והסתיימו ב-14 בספטמבר. זו הייתה האליפות ה-107 מאז ייסודה.
מרטינה נברטילובה זכתה בתחרות הנשים, זוגות נשים וזוגות מעורבים.
הפרסים

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| אירוע | אירוע | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| יחידים | גברים | $250,000 | $125,000 | $62,500 | $31,667 | $16,167 | $9,333 | $5,502 | $3,353 |
| יחידים | נשים | $250,000 | $125,000 | $62,500 | $31,667 | $16,167 | $9,333 | $5,502 | $3,353 |

סך הפרסים היה $3,979,294.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
סטפן אדברג ואנדרס יאריד (שוודיה שוודיה), ניצחו בתחרות
קן פלאק ורוברט סגוסו (ארצות הברית ארצות הברית), מנצחי תחרות 1985, הפסידו במשחק הגמר
סרז'יו קזל ואמיליו סאנצ'ס (ספרד ספרד), הודחו בחצי הגמר
אנדרס גומס (אקוודור אקוודור) וסלובודן ז'יבוינוביץ' (יוגוסלביה יוגוסלביה), מנצחי תחרות 1986, הודחו בחצי הגמר
גארי דונלי ופטר פלמינג (ארצות הברית ארצות הברית), הודחו בסיבוב הראשון
יואכים ניסטרון ומאטס וילנדר (שוודיה שוודיה), הודחו ברבע הגמר
מילוסלב מצ'יר ותומאס שמיד (צ'כוסלובקיה צ'כוסלובקיה), הודחו בסיבוב השליש
פול אנקון ומייק דה פלמר (ארצות הברית ארצות הברית), הודחו ברבע הגמר
פיטר דוהאן ולורי וארדר (אוסטרליה אוסטרליה), הודחו בסיבוב השני
צ'יף הופר ומייק ליץ' (ארצות הברית ארצות הברית), הודחו בסיבוב השלישי
סקוט דייוויס ודייוויד פטה (ארצות הברית ארצות הברית), הודחו ברבע הגמר
ג'ים פיו ובליין וילנבורג (ארצות הברית ארצות הברית), הודחו בסיבוב השלישי
מנסור באהרמי (איראן איראן) ודיאגו פרץ (אורוגוואי אורוגוואי), הודחו בסיבוב השלישי
ריק ליץ' וטים פאוסט (ארצות הברית ארצות הברית), הודחו בסיבוב הראשון
אנדי קולברג ורוברט ואן הוף (ארצות הברית ארצות הברית), הודחו בסיבוב השלישי
אריק הלן (גרמניה המערבית גרמניה המערבית) ויארוסלבב נבראטי (צ'כוסלובקיה צ'כוסלובקיה), הודחו בסיבוב הראשון
מנצחי תחרות 1986 אנדרס גומס (אקוודור אקוודור) וסלובודן ז'יבוינוביץ' (יוגוסלביה יוגוסלביה) הודחו בחצי הגמר. במשחק הגמר סטפן אדברג ואנדרס יאריד (שוודיה שוודיה) נפגשו עם קן פלש וקוברט סגוסו (ארצות הברית ארצות הברית) וניצחו ב-5 מערכות. באותה שנה הם ניצחו גם באליפות אוסטרליה הפתוחה ובאליפות צרפת הפתוחה.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
מרטינה נברטילובה ופם שרייבר (ארצות הברית ארצות הברית), מנצחות תחרויות 1983, 1984 ו-1986, ניצחו בתחרות
קלאודיה קודה-קילש (גרמניה המערבית גרמניה המערבית) והלנה סוקובה (צ'כוסלובקיה צ'כוסלובקיה), מנצחות תחרות 1985, הודחו ברבע הגמר
סטפי גראף (גרמניה המערבית גרמניה המערבית) וגבריאלה סבטיני (ארגנטינה ארגנטינה), הודחו בחצי הגמר
האנה מנדליקובה (צ'כוסלובקיה צ'כוסלובקיה) וונדי טרנבול (אוסטרליה אוסטרליה), הודחו בסיבוב השלישי
קתי ג'ורדן (ארצות הברית ארצות הברית) ואליזבת סמיילי (אוסטרליה אוסטרליה), הפסידו במשחק הגמר
זינה גריסון ולורי מקנייל (ארצות הברית ארצות הברית), הודחו ברבע הגמר
אליס בורגין ורובין וייט (ארצות הברית ארצות הברית), הודחו ברבע הגמר
אן הובס (בריטניה בריטניה) ובטסי נגלסן (ארצות הברית ארצות הברית), הודחו בחצי הגמר
מרסדס פאס (ארגנטינה ארגנטינה) ואווה פאף (גרמניה המערבית גרמניה המערבית), הודחו בסיבוב השני
בטינה בונגה (גרמניה המערבית גרמניה המערבית) ולאורה גילדמייסטר (פרו פרו), הודחו בסיבוב השלישי
כריס אוורט וג'יג'י פרנאנדס (ארצות הברית ארצות הברית), הודחו בסיבוב השלישי
קתרינה לינדקוויסט (שוודיה שוודיה) וטינה שוייר-לרסן (דנמרק דנמרק), הודחו בסיבוב הראשון
רוזלין פיירבנק (דרום אפריקה (1928–1994) דרום אפריקה) וברברה פוטר (ארצות הברית ארצות הברית), הודחו בסיבוב השני
מרי לו פיאטק ואן וייט (ארצות הברית ארצות הברית), הודחו בסיבוב השלישי
יאנה נובוטנה (צ'כוסלובקיה צ'כוסלובקיה) וקטרין סואר (צרפת צרפת), הודחו בסיבוב השלישי
סנדי קולינז (ארצות הברית ארצות הברית) וקטרין טנביה (צרפת צרפת), הודחו בסיבוב הראשון
מנצחות תחרות 1986 מרטינה נברטילובה ופם שרייבר (ארצות הברית ארצות הברית) נפגשו במשחק הגמר עם קתי ג'ורדן (ארצות הברית ארצות הברית) ואליזבת סמיילי (אוסטרליה אוסטרליה) וניצחו ב-3 מערכות. באותה שנה הן ניצחו גם באליפות וימבלדון ובאליפות אוסטרליה הפתוחה.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
מרטינה נברטילובה (ארצות הברית ארצות הברית) ואמיליו סאנצ'ס (ספרד ספרד), ניצחו בתחרות
בטסי נגלסן ופול אנאקון ארצות הברית ארצות הברית), הפסידו במשחק הגמר
קתי ג'ורדן וקן פלאק ארצות הברית ארצות הברית), הודחו בסיבוב השני
אליס בורגין ובליין וילנבורג ארצות הברית ארצות הברית), הודחו בסיבוב השני
אליזבת סאיירס וג'ון פיצג'רלד (אוסטרליה אוסטרליה), מנצחי תחרות 1983, הודחו בסיבוב השני
זינה גריסון ושרווד סטיוארט ארצות הברית ארצות הברית), הודחו בחצי הגמר
.
טינה שוייר-לרסן ומיכאל מורטנסן (דנמרק דנמרק), הודחו בסיבוב הראשון
מזוג מנצחי תחרות 1986 רפאלה סרג'י (איטליה איטליה) וסרג'יו קזאל (ספרד ספרד) לא זכו בדירוג והודחו בחצי הגמר. במשחק הגמר מרטינה נברטילובה (ארצות הברית ארצות הברית) ואמיליו סאנצ'ס (ספרד ספרד) נפגשו עם בטסי נגלסן ופול אנאקון ארצות הברית ארצות הברית) וניצחו ב-3 מערכות.
ישראל באליפות

עמוס מנסדורף השתתף בתחרות הגברים. בסיבוב הראשון הפסיד לקלאודיו פיסטולצי מאיטליה ב-3 מערכות.
עמוס מנסדורף השתתף בתחרות הזוגות לצד גלעד בלום. הם הודחו בסיבוב הראשון על ידי הזוג שהיה מדורג מס' 3 בתחרות.
הערות שוליים

↑  '"`UNIQ--templatestyles-00000001-QINU`"'John Barrett, ed. (1988). World of Tennis. London: Queen Anne Press. p. 87. ISBN 978-0-00-218269-0.
איוואן לנדל, מנצח התחרות
מרטינה נברטילובה, מנצחת התחרות
אליפות וימבלדון 1986

| --- | --- |

המגרש המרכזי
 ענף:  טניס 
 תקופת התחרות:  23 ביוני 1986 – 6 ביולי 1986 (14 ימים) 
 מספר תחרות:  100 
 כספי זכייה:  £2,119,780
 זוכה:  גברים:בוריס בקר (גרמניה המערבית) נשים:מרטינה נברטילובה (ארצות הברית) זוגות גברים:יואכים ניסטרום/מאטס וילנדר (שוודיה) זוגות נשים:מרטינה נברטילובה/פם שרייבר (ארצות הברית) זוגות מעורבים:קן פלאק וקתי ג'ורדן (ארצות הברית)
 
 → אליפות וימבלדון 1985 אליפות וימבלדון 1987 ← 
 
אליפות וימבלדון 1986 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
באליפות זו מרטינה נברטילובה מארצות הברית זכתה בשתי תחרויות בשנה החמישית ברציפות.
הפרסים

משתתפי האליפות קיבלו את הפרסים הבאים:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| תחרות | תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | גברים | £140,000 | £70,000 | £35,000 | £17,725 | £9,330 | £5,225 | £3,080 | £1,880 |
| בודדים | נשים | £126,000 | £63,000 | £30,700 | £15,025 | £7,485 | £4,040 | £2,380 | £1,450 |
| זוגות | זוגות גברים | £48,500 | £22,250 | £12,130 | £6,160 | £3,180 | £1,680 | £980 | - |
| זוגות | זוגות נשים | £42,060 | £21,030 | £9,700 | £4,930 | £2,390 | £1,250 | £720 | - |
| זוגות | זוגות מעורבים | £25,200 | £12,600 | £6,300 | £2,930 | £1,470 | £730 | £330 | - |
סך הפרסים באליפות היה £2,119,780.